钦定古今图书集成/理学汇编/字学典/第098卷 > 王融
## 钦定古今图书集成/理学汇编/字学典/第098卷 > 王融

按《南齐书》本传：“王融，字元长，琅琊临沂人。母谢惠宣
女，教融书学。从叔俭，初有仪同之授，融赠诗及书，俭
甚奇惮之。竟陵王子良板融宁朔将军，特相友好。”
按庾元威论书，“王融图古今杂体，有六十四书。”
按《书断》，“齐末王融图《古今杂体》，有六十四书，少年崇
仿，家藏纸贵。而凤鱼虫鸟，是七国时书。元常皆作隶
字，故贻”后来所诘。湘东王遣沮阳令韦仲定为九十
一种，次功曹谢善勋增其九法，合成百体。其中以八
卦为书，为一谓，以“太极”为两法，径丈一字，方寸千言。